**Výklad k určeniu referenčného obdobia pri overovaní, či žiadateľ nie je podnikom v ťažkostiach**

Žiadateľ je povinný podľa podmienky č. 7 „Podmienka, že žiadateľ nie je podnikom v ťažkostiach“ výzvy IROP-PO2-SC213-2022-91 vykonať výpočet, ktorým sa identifikuje či je podnikom v ťažkostiach alebo nie. Na základe ustanovení v nariadení Európskeho parlamentu a rady EÚ o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti, a ktorým sa zrušuje nariadenie (ES) č. 1080/2006 investície do podnikov v ťažkostiach nie sú možné.

V povinných formulároch príloh k ŽoNFP (V02) zverejnených spolu s výzvou je uvedený formulár „Test podniku v ťažkostiach“ a „Pokyny k vypĺňaniu testu podniku v ťažkostiach“. V pokyne je uvedený príklad ako vyplniť test podniku v ťažkostiach. V tomto pokyne sa uvádza ako referenčné obdobie 2015, ktoré je ale pre uvedenú výzvu irelevantné. **Pre účely tejto výzvy si žiadateľ vyberie ako referenčné obdobie rok 2020.** Ďalej už žiadateľ postupuje podľa krokov 2 až 6.

V prípade potreby získania podrobnejších informácií k problematike určenia podniku v ťažkostiach, odporúčame oboznámiť sa s Metodickým usmernením RO k určeniu podniku v ťažkostiach, ktorý je zverejnený na web stránke Ministerstva investícií, regionálneho rozvoja a informatizácie SR na webovom odkaze: [metodicke-usmernenie-ro-pre-irop-c-9-k-urceniu-podniku-v-tazkostiach-verzia-2-1.pdf (gov.sk)](https://www.mirri.gov.sk/wp-content/uploads/mpsr-files/metodicke-usmernenie-ro-pre-irop-c-9-k-urceniu-podniku-v-tazkostiach-verzia-2-1.pdf).